钦定古今图书集成/理学汇编/学行典/第201卷 > 桑元美
## 钦定古今图书集成/理学汇编/学行典/第201卷 > 桑元美

按《玉田县志》：“桑元美，号坤斋，天性孝友，亲丧，哀毁骨
立。兄疾，同寝一榻，衣不解带，药必亲尝，侍兄侧无倦
容。且讲学严而有方，邑庠生多出其门。年三十馀，无
子，劝置侧，不从。张潜聘於氏女，亦不纳，遣还之，不索
聘财。后嫡出三子有阴德，亲识之不能举婚葬者，每
倾囊助之。尤好礼让，不以贤知先人，累膺行优，崇祯”
甲戌岁贡，不仕。人问之，答曰：“身不耐寒暑，性最畏奔
竞，潇洒。暮年，训子弄孙，固不以彼易此也。”年七十八
卒。